wickkiey/tamil-wikipedia-chunked huggingface dataset:
# உனகோடி

## தல வரலாறு

இந்த மக்களின் நம்பிக்கைப்படி ஒரு சமயம் சிவபெருமான் ஒரு கோடி தேவர்களுடன் கைலாயம் செல்லும் வழியில் இங்கு இளைப்பாறினார். பரிவாரங்கள் இரவு அங்கேயே தங்க விரும்ப அவர்களுக்கு சிவபிரான் அனுமதி அளித்தார். ஆனால் மறுநாள் கதிரவன் தோன்றுமுன் கிளம்பிவிட வேண்டும் என்றார். மறுநாள் விடிந்தபோது, மகேசன் மட்டுமே எழுந்தார். மற்றவர்கள் யாரும் எழாததால், சினமுற்ற ஈசன், சோம்பேறி தேவர்களைச் சிலைகளாக்கி அங்கேயே இருக்கும்படி சபித்தார். அதனால்தான் இங்கு இத்தனைச் சிற்பங்கள் உள்ளன என கருதுகின்றனர். இந்த சிலைகள் அழகான பசுமையான காடுகளால் சூழ்ந்து காணப்படுகின்றன.  
இந்த சிற்பங்களை பற்றிய இன்னொரு செவிவழிக்கதையும் மக்களிடம் நிலவுகிறது. அது இந்த இடத்தில் உள்ள எல்லாச் சிற்பங்களும் குல்லு கம்ஹார் என்று சிற்பியால் வடிக்கப்பட்டவை. அவர் பார்வதியின் பக்தர். பார்வதியும், சிவபிரானும், சிவகணங்களுடன் இந்த வழியாக சென்றுகொண்டிருந்தனர், அப்போது தன்னையும் அழைத்துச் செல்லும்படி வேண்டினார் இந்தச் சிற்பி. ஈசனால் இதை ஏற்க முடியவில்லை. பக்தனின் கோரிக்கையை நிறைவேற்ற விரும்பிய அன்னை பக்தனுக்கு ஒரு நிபந்தனை விதித்தாள். இரவு முடிவதற்குள் கயிலைவாசனின் ஒருகோடி உருவங்களைச் செதுக்கச் சொன்னாள். ஆனால் விடிவதற்குள் கோடிக்கு ஒன்று குறைவாகவே சிற்பியால் செதுக்க முடிந்தது.
# உனகோடி

## உருவம்

உனகோடியில் காணப்படும் சிற்ப உருவங்கள் இரண்டு வகைகளாக உள்ளன: அதாவது பாறையில் செதுக்கப்பட்ட புடைப்பு சிற்பங்களும், கல் சிற்பங்களும் ஆகும். கல்லில் வெட்டப்பட்ட சிற்பங்களுக்கு மத்தியில், சிவனின் தலையும், பிரம்மாண்டமான விநாயகர் சிற்பமும் சிறப்பாக குறிப்பிடப்பிடத்தக்கன. உனகோடிசுவர கால பைரவர் என அழைக்கப்படும் இந்த சிவனின் தலையும், ஆடைகளும் கொண்ட சிலை சுமார் 30 அடியைவிட உயரமானதாக உள்ளது. இதில் கலைநயமிக்க சிவனின் தலை மட்டும் சுமார் 10 அடி உயரம் கொண்டது. சிவன் சிலையின் இருபக்கத்திலும் இரு பெண் தெய்வங்களின் முழு உருவங்கள் உள்ளன. அதில் ஒன்று சிங்கத்தின் மேல் அமர்ந்த துர்க்கை. கூடுதலாக நந்தி உருவமும் காணப்படுகிறது. நந்தி உருவம் அரைப்பகுதி தரையில் புதைந்துக் காணப்படுகிறது. இது போன்ற பல்வேறு கல் சிற்பங்கள் காணப்படுகின்றன.
# உனகோடி

## விழா

ஒவ்வொரு ஆண்டும் பிரபலமான 'அசோகாஷ்டமி மேளா' என அழைக்கப்படும் ஆயிரக்கணக்கான பயணிகள் கலந்து கொள்ளும் திருவிழா ஏப்ரல் மாதம் நடைபெறுகிறது. மற்றொரு சிறிய திருவிழா சனவரியில் நடைபெறுகிறது.
# உனகோடி

## இருப்பிடம்

உனகோடி அகர்த்தலாவில் இருந்து வடகிழக்கில் 178 கி.மீ. தொலைவில் உள்ளது. இதுவே அருகில் உள்ள வானூர்தி நிலையம் ஆகும். கிழக்கே 8 கி.மீ. தொலைவில் உள்ளது வடக்கு திரிபுரா மாவட்ட தலைநகரான கைலாஷகர், அருகில் உள்ள தொடர்வண்டி நிலையம் சுமார் 20 கி.மீ. தொலைவில் உள்ள குமார்காட் ஆகும்.
# நிரப்பு கணம்

கணக் கோட்பாட்டில், ஒரு கணத்தின் **நிரப்பு கணம்** அல்லது **நிரப்பி** (*complement set*, *complement*) என்பது அக்கணத்தில் இல்லாத உறுப்புகளின் கணமாகும்.  
:*A* , *B* என்ற இரு கணங்களை எடுத்துக் கொண்டால், *B* ஐப் பொறுத்து *A* இன் நிரப்பி என்பது, *A* இல் இல்லாத ஆனால் *B* இல் உள்ள உறுப்புகளின் கணம். இது **சார் நிரப்பு கணம்** எனப்படும்.  
:*A* மற்றும் தேவைக்காக எடுத்துக் கொள்ளப்பட்ட எல்லா கணங்களையும் உட்கணங்களாகக் கொண்ட கணம் *U* அவற்றின் அனைத்து கணம் எனப்படும். இந்த அனைத்து கணத்தைப் பொறுத்து *A* இன் நிரப்பு கணம் என்பது, *A* இல் இல்லாத ஆனால் *U* இல் உள்ள உறுப்புகளின் கணம் ஆகும். இந்த நிரப்பு கணம் **தனி நிரப்பு கணம்** (*absolute complement*) எனப்படும்.
# நிரப்பு கணம்

## சார் நிரப்பி

*A* , *B* இரு கணங்கள் எனில்,*B* ஐப் பொறுத்து *A* இன் சார் நிரப்பி என்பது, *A* இல்லாத ஆனால் *B* இல் உள்ள உறுப்புகளின் கணம். இக்கணம் *B* , *A* இன் **கணக் கோட்பாட்டு வித்தியாசம்** (*set-theoretic difference*) அல்லது **வேறுபாட்டுக் கணம்** எனவும் அழைக்கப்படுகிறது.  
ISO 31-11 தரப்படி இதன் குறியீடு  
: <math>B \setminus A = \{ x\in B \, | \, x \notin A \}. </math>
# நிரப்பு கணம்

## சார் நிரப்பி

### எடுத்துக்காட்டுகள்

:* {1,2,3}&nbsp;∖&nbsp;{2,3,4}&nbsp;&nbsp;&nbsp;=&nbsp;&nbsp;&nbsp;{1}
:* {2,3,4}&nbsp;∖&nbsp;{1,2,3}&nbsp;&nbsp;&nbsp;=&nbsp;&nbsp;&nbsp;{4}
:* If <math>\mathbb{R}</math> மெய்யெண்களின் கணம்; <math>\mathbb{Q}</math> விகிதமுறு எண்களின் கணம் எனில்:  
:<math> \mathbb{R}\setminus\mathbb{Q} = \mathbb{I} </math> = விகிதமுறா எண்களின் கணம்.
# நிரப்பு கணம்

## சார் நிரப்பி

### பண்புகள்

சேர்ப்பு, வெட்டு ஆகிய கணச் செயலிகளுடன் சார் நிரப்பியின் சில பண்புகள்:  
*A*, *B*, *C* மூன்று கணங்கள் எனில் கீழ்வரும் முற்றொருமைகள் உண்மையாகும்:  
:* *C*&nbsp;∖&nbsp;(*A*&nbsp;∩&nbsp;*B*)&nbsp;&nbsp;=&nbsp;&nbsp;(*C*&nbsp;∖&nbsp;*A*)∪(*C*&nbsp;∖&nbsp;*B*)
:* *C*&nbsp;∖&nbsp;(*A*&nbsp;∪&nbsp;*B*)&nbsp;&nbsp;=&nbsp;&nbsp;(*C*&nbsp;∖&nbsp;*A*)∩(*C*&nbsp;∖&nbsp;*B*)
:* *C*&nbsp;∖&nbsp;(*B*&nbsp;∖&nbsp;*A*)&nbsp;&nbsp;=&nbsp;&nbsp;(*C*&nbsp;∩&nbsp;*A*)∪(*C*&nbsp;∖&nbsp;*B*)
(மாற்று வழி: *A*&nbsp;∖&nbsp;(*B*&nbsp;∖&nbsp;*C*)&nbsp;&nbsp;=&nbsp;&nbsp;(*A*&nbsp;∖&nbsp;*B*)∪(*A*&nbsp;∩&nbsp;*C*)&nbsp;)
:* (*B*&nbsp;∖&nbsp;*A*)&nbsp;∩&nbsp;*C*&nbsp;&nbsp;=&nbsp;&nbsp;(*B*&nbsp;∩&nbsp;*C*)&nbsp;∖&nbsp;*A*&nbsp;&nbsp;=&nbsp;&nbsp;*B*∩(*C*&nbsp;∖&nbsp;*A*)
:* (*B*&nbsp;∖&nbsp;*A*)&nbsp;∪&nbsp;*C*&nbsp;&nbsp;=&nbsp;&nbsp;(*B*&nbsp;∪&nbsp;*C*)&nbsp;∖&nbsp;(*A*&nbsp;∖&nbsp;*C*)
:* *A*&nbsp;∖&nbsp;*A*&nbsp;&nbsp;=&nbsp;&nbsp;Ø
:* Ø&nbsp;∖&nbsp;*A*&nbsp;&nbsp;=&nbsp;&nbsp;Ø
:* *A*&nbsp;∖&nbsp;Ø&nbsp;&nbsp;=&nbsp;&nbsp;*A*
# நிரப்பு கணம்

## தனி நிரப்பி

அனைத்து கணம் வரையறுக்கப்பட்டால், இல் இன் சார் நிரப்பி கணம் இன் தனி நிரப்பி கணம் ஆகும். அதன் குறியீடு அல்லது . நிலையானது எனில், இந்த நிரப்பி கணம் <math>\complement_U A</math> அல்லது <math>\complement A</math> எனவும் குறிக்கப்படும்:  
: .  
எடுத்துக்காட்டாக, முழு எண்களின் கணத்தை அனைத்து கணமாகக் கொண்டால், ஒற்றை முழுஎண்கள் கணத்தின் நிரப்பி கணமாக இரட்டை முழுஎண்களின் கணமாகும்.
# நிரப்பு கணம்

## தனி நிரப்பி

### பண்புகள்

சேர்ப்பு, வெட்டு ஆகிய கணச் செயலிகளுடன் தனி நிரப்பியின் சில பண்புகள்:  
இன் உட்கணங்கள் , எனில், கீழ்வரும் முற்றொருமைகள் உண்மையாகும்:  
: த மோர்கனின் விதி:
::* <math>\(A \cup B \)^{c}=A^{c} \cap B^{c} .</math>
::* <math>\(A \cap B \)^{c}=A^{c} \cup B^{c} .</math>
: நிரப்பி விதிகள்:
::* <math>A \cup A^{c} =U .</math>
::* <math>A \cap A^{c} =\empty .</math>
::* <math>\empty ^{c} =U.</math>
::* <math> U^{c} =\empty.</math>
::* <math>\text{If }A\subset B\text{, then }B^{c}\subset A^{c}.</math>  
: சுருள்வு அல்லது இரட்டை நிரப்பி விதி:
::* <math>\(A^{c}\)^{c}=A.</math>
: சார் நிரப்பிக்கும் தனி நிரப்பிக்குமுள்ள தொடர்பு:
::* <math>A \setminus B = A \cap B^c.</math>
::* <math>(A \setminus B)^c = A^c \cup B.</math>
: கண வித்தியாசத்துடன் தொடர்பு:
::* <math> A^c \setminus B^c = B \setminus A. </math>  
முதல் இரண்டு நிரப்பி விதிகளிலிருந்து,
: இன் வெற்றற்ற, முறையான உட்கணமாக இருந்தால், } என்பது இன் பிரிவினை ஆகும்.
# லாகோர் பல்கலைக்கழகம்

**லாகோர் பல்கலைக்கழகம்**, பாக்கிஸ்தானின் பஞ்சாப் மாகாணத்திலுள்ள லாகோரில் உள்ளது. இது பாக்கிஸ்தானிலுள்ள முதன்மையான தனியார் பல்கலைக்கழகங்களில் குறிப்பிடத்தக்கது. மருத்துவம், பொறியியல், கலை, சமூக அறிவியல் உள்ளிட்ட துறைகளில் பாடம் நடத்தப்படுகிறது. இது லாகோர், இசுலாமாபாத், சர்கோதா, குஜ்ராத், பாக்பட்டான் ஆகிய நகரங்களில் வளாகங்களைக் கொண்டுள்ளது.
# லாகோர் பல்கலைக்கழகம்

## நூலகம்

பல்கலைக்கழகத்துக்குச் சொந்தமான நான்கு நூலகங்கள் உள்ளன. இங்கு முப்பதாயிரத்துக்கும் அதிகமான நூல்கள் உள்ளன.
# கிரைட்டன் செயல்முறை

**கிரைட்டன் செயல்முறை** *( Creighton process)* என்பது 6 கார்பன்கள் கொண்ட ஆல்ககாலை ஐதரசனேற்றம் செய்யும் வினை செயல்முறையாகும். இவ்வினையின் வினைபடு பொருள் 2,3,4,5,6-ஐந்தைதராக்சியெக்சனால் என்ற ஒரு ஆல்டிகைடு ஆகும். வினையில் விளைகின்ற பொருள் 1,2,3,4,5,6-எக்சேனெக்சால், ஒரு ஆல்ககாலாகும். விளைபொருளில் வினைபடு பொருளில் இருப்பதைவிட இரண்டு ஐதரசன் அணுக்கள் அதிகமாக உள்ளன. –CHO வேதிவினைக்குழு -CH2OH. வினைக்குழுவால் இடப்பெயர்ச்சி செய்யப்படுகிறது.  
கிரைட்டன் செயல்முறை 1920 களில் காப்புரிமை பெற்றுள்ளது
# திருமதி ஒரு வெகுமதி

**திருமதி ஒரு வெகுமதி** என்பது 1987ஆம் ஆண்டில் விசு இயக்கத்தில் வெளியான ஒரு இந்தியத் தமிழ்த் திரைப்படமாகும். ராஜம் பாலசந்தர், புஷ்பா கந்தசாமி ஆகியோரது கவிதாலயா நிறுவனம் தயாரித்த இத்திரைப்படத்தில் பாண்டியன், எஸ். வி. சேகர், நிழல்கள் ரவி, விசு ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு சங்கர் கணேஷ் இசையமைத்திருந்தார்.
# திருமதி ஒரு வெகுமதி

## பாடல்கள்

இத்திரைப்படத்திற்கு சங்கர் கணேஷ் இசையமைத்தனர். பாடல் வரிகளை கவிஞர் வைரமுத்து எழுதியிருந்தார். "பார்த்துச் சிரிக்குது பொம்மை" என்ற பாடல் மாயாமாளவகௌளை இராகத்தில் அமைந்தது.
# அச்செழு

**அச்செழு**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். சுன்னாகத்தில் இருந்து புத்தூர் நோக்கிச் செல்லும் வீதிக்குத் தெற்கில், சுன்னாகத்தில் இருந்து ஏறத்தாழ 5.5 கி.மீ. தொலைவில் உள்ளது. யாழ்ப்பாணத்தில் இருந்து அச்செழுவுக்கான தூரம் பலாலி வீதி வழியே ஏறத்தாழ 13 கி.மீ.. இவ்வூரைச் சுற்றிலும், புன்னாலைக்கட்டுவன், ஈவினை, சிறுப்பிட்டி, நீர்வேலி, உரும்பிராய் ஆகிய ஊர்கள் காணப்படுகின்றன.
# அச்செழு

## நிறுவனங்கள்

இவ்வூரில், முதலாம் ஆண்டு முதல் 11 ஆம் ஆண்டு வரையான வகுப்புக்களைக் கொண்ட அச்செழு சைவப்பிரகாச வித்தியாலயம், ஒன்று தொடக்கம் ஐந்தாம் ஆண்டுவரை வகுப்புக்களைக் கொண்ட அச்செழு மெதடிஸ்த மிசன் தமிழ்க் கலவன் பாடசாலை ஆகிய பாடசாலைகள் உள்ளன.
# பொதுநலவாய விளையாட்டுகளில் இந்தியா

**பொதுநலவாய விளையாட்டுகளில் இந்தியா** ** இதுவரை நடைபெற்றுள்ள 18 போட்டிகளில் பதினான்கு போட்டிகளில் பங்குபெற்றுள்ளது. 1934 ஆம் ஆண்டில் நடைபெற்ற இரண்டாவது காமன்வெல்த் போட்டிகள் முதல் இந்தியா பங்கேற்கத் தொடங்கியது. ஒருமுறை இந்தியாவிலும் இப்போட்டிகள் நடைபெற்றன.
# பொதுநலவாய விளையாட்டுகளில் இந்தியா

## போட்டியை நடத்திய நாடு

2010 ஆம் ஆண்டு தில்லியில் காமன்வெல்த் போட்டிகளை இந்தியா நடத்தியது. இன்றுவரையில் அப்போட்டியே இந்தியாவுக்கு பெருமை பெற்றுத்தந்த வெற்றிகரமான போட்டியாகும். இப்போட்டியில் இந்தியாவின் தடகள விளையாட்டு வீரர்கள் 38 தங்கம், 27 வெள்ளி 36 வெண்கலம் ஆகிய பதக்கங்களை வென்று வெற்றிவாகை சூடினார்கள்.  
2014 ஆம் ஆண்டு நடைபெற்ற காமன்வெல்த் போட்டிகளில் இந்தியா 64 பதக்கங்களை வென்றது. ( தங்கம்=15, வெள்ளி=30, வெண்கலம்=19)> இந்தியாவிற்கான முதலாவது காமன்வெல்த் பதக்கத்தை ரசீத் அன்வர் என்ற மல்யுத்த விளையாட்டு வீரர் பெற்றுத் தந்தார். இவர் பெரும்பளு பிரிவினருக்கான மல்யுத்தப் போட்டியில் பங்கேற்று இந்தியாவிற்காக ஒரு வெண்கலப் பதக்கத்தைப் பெற்றுத் தந்தார்.
# பொதுநலவாய விளையாட்டுகளில் இந்தியா

## இந்தியாவின் ஒட்டுமொத்தப் பதக்கங்கள்

| **2018** | 8 | 4 | 5 | 17 | 3வது |
| --- | --- | --- | --- | --- | --- |
| **2014** | 15 | 30 | 19 | 64 | 5வது |
| **2010** | 38 | 27 | 36 | 101 | 2வது |
| **2006** | 22 | 17 | 11 | 50 | 4வது |
| **2002** | 30 | 22 | 17 | 69 | 4வது |
| **1998** | 7 | 10 | 8 | 25 | 7வது |
| **1994** | 6 | 12 | 7 | 25 | 6வது |
| **1990** | 13 | 8 | 11 | 32 | 5வது |
| **1986** | பங்கேற்கவில்லை |  |  |  |  |
| **1982** | 5 | 8 | 3 | 16 | 6வது |
| **1978** | 5 | 5 | 5 | 15 | 6வது |
| **1974** | 4 | 8 | 3 | 15 | 6வது |
| **1970** | 5 | 3 | 4 | 12 | 6வது |
| **1966** | 3 | 4 | 3 | 10 | 8வது |
| **1962** | பங்கேற்கவில்லை |  |  |  |  |
| **1958** | 2 | 1 | 0 | 3 | 8வது |
| **1954** | 0 | 0 | 0 | 0 | NA |
| **1950** | பங்கேற்கவில்லை |  |  |  |  |
| **1938** | 0 | 0 | 0 | 0 | NA |
| **1934** | 0 | 0 | 1 | 1 | 12வது |
| **1930** | பங்கேற்கவில்லை |  |  |  |  |
| **மொத்தம்** | **163** | **159** | **133** | **455** | } |
# புரி தேரோட்டம்

**புரி ரத யாத்திரை** (Ratha Yatra, (ஒரிய மொழி: ରଥଯାତ୍ରା) என்பது இந்தியாவின், ஒடிசா மாநிலத்தின் புரி கடற்கரை நகரத்தில் ஜெகன்நாதர் கோயிலில் குடி கொண்டுள்ள ஜெகன்நாதர், பலபத்திரர், சுபத்திரை ஆகியோர் ஆண்டு தோறும், தனித்தனியாக மூன்று இரதங்களில் ஏறி, புரி நகரத்தை யாத்திரையாக வலம் வந்து பக்தர்களுக்கு காட்சி அளிப்பதைக் குறிக்கும். இத்தேர்த் திருவிழா ஒன்பது நாட்கள் தொடர்ந்து நடைபெறும்.  
ஒடிசா மாநிலத்தின் இந்துப் பண்டிகைகளில் புரி ரத யாத்திரை உலகப் புகழ் பெற்றது. இந்த ரத யாத்திரை திருவிழாவின் போது இந்தியா முழுவதிலிருந்தும் இலட்சக்கணக்கான பக்தர்கள் பங்கு கொள்வர்.  
ரத யாத்திரை ஆண்டு தோறும் ஆடி மாதம் இரண்டாம் நாள் துவங்கி தொடர்ந்து ஒன்பது நாட்கள் நடைபெறும். தேரோட்டத்திற்காக ஆண்டுதோறும் புதிய மரத்தேர்கள் செய்யப்படுகிறது.  
தேரோட்டத் திருவிழாவை முன்னிட்டு, 16 சக்கரங்களைக் கொண்ட சிவப்பு, மஞ்சள் நிறத் தேரில் உற்சவ மூர்த்தியான பூரி ஜெகன்நாதரும், 14 சக்கரங்களை கொண்ட சிவப்பு, பச்சை நிறமுடைய தேரில் பலபத்திரரும் 12 சக்கரங்கள் கொண்ட சிவப்பு, கறுப்பு நிறத் தேரில் சுபத்ரா தேவியும் எழுந்தருள்வர்.  
பாரம்பரிய வழக்கப்படி, தேரோடும் 'ரத்ன வீதி'யைத் தங்கத் துடைப்பத்தால் புரி நகர மன்னர் கஜபதி பெருக்கிச் சுத்தம் செய்வார்.  
முதலில் பலபத்திரர் தேரும், அதன் பின்னர் சுபத்ரா தேவி எழுந்தருளிய தேர்கள் புறப்பட்ட பின்பு, இறுதியாக ஜெகன்நாதர் எழுந்தருளிய தேர் புறப்படும்.  
*குண்டிச்சா* கோவில் நோக்கிச் செல்லும் ரத யாத்திரியின் ஒரு பகுதியாக, வழியில் உள்ள *மவுசிமா* கோவிலில் ஜெகன்நாதர் ஓய்வு எடுப்பார். அங்கிருந்து மீண்டும் தேர்கள் புறப்பட்டு புரி ஜெகன்நாதர் கோயிலை வந்தடையும்.  
தேரோட்டத்திற்காக ஆண்டுதோறும் புதிய மரத்தேர்கள் செய்யப்படுகிறது.
# புரி தேரோட்டம்

## இதனையும் காண்க

- புரி ஜெகன்நாதர் கோயில்
- புரி
# நன்றி

**"நன்றி"** (*Thanks*) என்பது பொதுவாகத் தான் பெற்ற பலன்/அன்பு/பாராட்டு ஒன்றினை திருப்பிச் செலுத்தும் நன்றி உணர்ச்சியின் வெளிப்பாடு.  
**நன்றி** என்பது மேலும் கீழ்க்கண்டவற்றில் குறிப்பிடப்படுகிறது:
# நன்றி

## திரைப்படம் மற்றும் தொலைக்காட்சி

- *நன்றி* (Thanks) (தொலைக்காட்சி தொடர்), 1999 அமெரிக்க சிட்காம்
- தேங்க்சு (படம்)(Thanks), 2011 அமெரிக்க எம்பிலிமோல்
- நன்றி (திரைப்படம்), 1984 தமிழ்த் திரைப்படம்
# நன்றி

## இசை

### ஆல்பங்கள்

- *நன்றி*, (Thanks) வி-ண்ட்சுன் இசைத் தொகுப்பு.
- *நன்றி* , (Thanks) ஷெல்பி லின்னின் 2013 இசைத் தொகுப்பு
- *நன்றி* , (Thanks) மார்டி க்ரோஸின் 2004 இசைத் தொகுப்பு
- *நன்றி*, (Thanks) இவான் நெவில்லின் 2003 இசைத் தொகுப்பு
# நன்றி

## இசை

### பாடல்கள்

- "நன்றி", *நன்றி* (Thanks) இசைத் தொகுப்பில் ஷெல்பி லின் பாடல்
- *"நன்றி", (Thanks) மிகவும் இணக்கமான* ஒலிப்பதிவிலிருந்து பிங் கிராஸ்பி எழுதிய பாடல்
- "நன்றி", (Thanks) ஜாக் ஹேமர் பாடல் 1966
- "நன்றி", (Thanks) ஜே. வின்சென்ட் எட்வர்ட்ஸின் பாடல் 1969
- "நன்றி", (Thanks) பிரிடம் இசைக்குழுவின் பாடல் 1971
- "நன்றி!" (Thanks) (GAM பாடல்), GAMஇன் ஜப்பானிய பாடல்
- "நன்றி" (Thanks) (பில் ஆண்டர்சன் பாடல்), பில் ஆண்டர்சன் 1975
- "நன்றி", (Thanks) *ஜேம்ஸ் கேங் ரைட்ஸ் அகெய்ன்* 1970இல் பாடிய பாடல்
- "நன்றி", (Thanks) வேலான் ஜென்னிங்ஸின் பாடல்
# செய்ந்நன்றி

போரில் உயிர் நீத்த ராணுவ வீரர்களுக்கு நினைவுச் சின்னம்]]
**செய்ந்நன்றி** *(Gratitude)* என்பது நமக்கு உதவி செய்தவர்களை மறக்காமல் அவர்களுக்குப் பெரிதும் நன்றி உடையவர்களாக இருக்கும் உணர்வு அல்லது மனப்பாங்கு ஆகும். இது பண்டையக் காலத்திலிருந்து வரும் ஒரு சிறந்த மனப்பாங்காக அனைத்து மதங்களிலும் கூறப்படுகிறது.இந்த மனப்பாங்கு பற்றி விரிவாக திருவள்ளுவர் எழுதிய திருக்குறளிலும், ஆங்கில தத்துவஞானி ஆடம் சிமித் அவர்களும் விளக்கியுள்ளனர். செய்ந்நன்றி, 2000 ஆம் ஆண்டிற்கு பிறகே உளவியல் ரீதியாக முறைப்படி ஆய்வு செய்ய ஆரம்பிக்கப்பட்டது. ஏனெனில் அதற்கு முன்புவரை இஃது ஒரு சிறப்புக் குணமாகத் தோன்றவில்லை. செய்ந்நன்றி என்பது ஒரு குறுகிய கால உணர்ச்சி வசப்படுதல் எனவும் இதன் கால அளவு ஒருவருக்கு ஒருவர் வேறுபடும் எனவும் ஆய்வில் அறிந்துள்ளார்கள்.
# செய்ந்நன்றி

## நன்றி

*நன்றி* என்னும் சொல் தமிழ் மொழியில் ஒருவர் செய்த உதவிக்குத் தங்களது உணர்வின் வெளிப்பாடாகக் கூறப்படுவது ஆகும். பல வேளைகளில் விடைபெறும் பொழுதும் இச்சொல் பயன்படுத்தப்படுகிறது. தான் செய்ய வேண்டிய கடமைகளைத் தன்னால் செய்ய இயலாத பொழுது தன் சார்பாகப் பிறர் அச்செயலைச் செய்து முடிக்கும் நேரத்தில் *மிக்க நன்றி* எனச் சொல்வது இயல்பாக உள்ளது. தமிழ்ப் பெருநூலான திருக்குறள் செய்ந்நன்றியறிதல் என்னும் ஒரு அதிகாரத்தையே படைத்து நன்றியின் பெருமையைக் கூறியுள்ளது.
# செய்ந்நன்றி

## திருக்குறள்

திருவள்ளுவர் எழுதிய திருக்குறளில் செய்ந்நன்றி அறிதல் என்ற அதிகாரத்தில் உதவி செய்தவற்கு செய்ந்நன்றியுடன் இருப்பதைப் பற்றி விளக்கியுள்ளார்.  
உதாரணமாக:  
:**101. செய்யாமல் செய்த உதவிக்கு வையகமும்**
::** வானகமும் ஆற்ற லரிது.**
::*தானாக முன் வந்து செய்யும் உதவிக்கு ஈடான செயல் இரு உலகங்களிலும் அரிது.
# செய்ந்நன்றி

## கடன்பட்டதன்மையுடன் ஒப்பிடுதல்

செய்ந்நன்றி என்பது கடன்பட்டதன்மை அன்று. இதை திருவள்ளுவர் எழுதிய திருக்குறளில் தெளிவாக விளக்கியுள்ளார்.  
:**103. பயன்தூக்கார் செய்த உதவி நயன்தூக்கின்**
:: **நன்மை கடலின் பெரிது.**
::*ஆதாவது ஒருவன் கடன் குடுத்தால் மட்டுமே திருப்பி அதை எதிர்பார்க்க வேண்டும். ஆனால் பயன் கருதாது ஒருவர் செய்த உதவி, கடலை விடப் பெரியது என விளக்கியுள்ளார்.
# செய்ந்நன்றி

## ஊக்கப்படுத்தும் நடத்தை

செய்ந்நன்றி எதிர்கால சமுதாயத்தை வலிமைமிக்கதாக மாற்றும். ராணுவ வீரர்களுக்குச் செய்யப்படும் செய்ந்நன்றி, பிறரையும் ராணுவத்தில் சேர ஊக்கப்படுத்தும். இரு தங்க நகை வணிகக் கடையில் செய்த ஆய்வில், செய்ந்நன்றியுடன், கடை இலாபம் அடையும் போது வாடிக்கையாளர்களை அழைத்து நன்றி தெரிவிக்கும் கடை 70% வணிகத்தை அதிகரித்துள்ளது எனவும், இதைச் செய்யத் தவறிய கடை 30% வணிகத்தை மட்டும் அதிகரித்துள்ளது எனவும் அறியப்பட்டது. மேலும் ஒரு ஆய்வில் உணவு விடுதியில் வாடிக்கையாளர்களுக்கு நன்றி சொல்லும் ஊழியர்கள் அதிக படி (tips) பெறுகிறார்கள் எனவும் அறியப்பட்டது.
# அறிஞர் அண்ணா அரசினர் கலைக் கல்லூரி, விழுப்புரம்

**அறிஞர் அண்ணா அரசினர் கலைக் கல்லூரி, விழுப்புரம்** (*Arignar Anna Govt. Arts College, Villupuram*) என்பது இந்தியாவின் தமிழ்நாட்டில் விழுப்புரம் மாவட்டத்தில் செயற்பட்டுவரும் தமிழக அரசின் கலைக் கல்லூரிகளில் ஒன்றாகும். இக்கல்லூரி 1965ஆம் ஆண்டில் தொடங்கப்பட்டது. தற்போது அண்ணாமலை பல்கலைக்கழகத்தின் இணைப்புக் கல்லூரியாக செயற்பட்டு வருகிறது.  
இக்கலைக் கல்லூரியானது விழுப்புரம் நகரில் உள்ள கீழ்ப்பெரும்பாக்கத்தில் அமைந்துள்ளது. இக்கல்லூரி, இரு பிரிவுகளாகச் செயல்படுகிறது. இங்கு கற்பிக்கப்படும் பாடங்கள்:
# அறிஞர் அண்ணா அரசினர் கலைக் கல்லூரி, விழுப்புரம்

## இளங்கலை பாடங்கள்

- தமிழ்
- ஆங்கிலம்
- வரலாறு
- பொருளாதாரம்
- வணிகவியல்
# அறிஞர் அண்ணா அரசினர் கலைக் கல்லூரி, விழுப்புரம்

## முதுகலை பாடங்கள்

- தமிழ்
- ஆங்கிலம்
- வரலாறு
- பொருளாதாரம்
- வணிகவியல்
# அறிஞர் அண்ணா அரசினர் கலைக் கல்லூரி, விழுப்புரம்

## இளநிலை அறிவியல் பாடங்கள்

- கணிதம்
- புள்ளியியல்
- இயற்பியல்
- வேதியியல்
- தாவரவியல்
- விலங்கியல்
- கணினி பயன்பாட்டியல்
- கணினி அறிவியல்
# அறிஞர் அண்ணா அரசினர் கலைக் கல்லூரி, விழுப்புரம்

## முதுநிலை அறிவியல் பாடங்கள்

- கணிதம்
- இயற்பியல்
- வேதியியல்
- தாவரவியல்
- தகவல் தொழில்நுட்பவியல்
# அறிஞர் அண்ணா அரசினர் கலைக் கல்லூரி, விழுப்புரம்

## ஆய்வியல் நிறைஞர்

- தமிழ்
- ஆங்கிலம்
- பொருளியல்
- வரலாறு
- வணிகவியல்
- கணிதம்
- வேதியியல்
- கணினி அறிவியல்
# அறிஞர் அண்ணா அரசினர் கலைக் கல்லூரி, விழுப்புரம்

## முனைவர் பட்டம்

- தமிழ்
- ஆங்கிலம்
- வரலாறு
- வணிகவியல்
- பொருளியல்
- கணிதம்
- வேதியியல்
- இயற்பியல்
- தாவரவியல்
- கணினி அறிவியல்
# அரசு கலைக் கல்லூரி, கோயம்புத்தூர்

**அரசு கலைக் கல்லூரி, கோயம்புத்தூர்** *(Government Arts College, Coimbatore*) தமிழ்நாட்டில் கோயம்புத்தூர் நகரின் மையத்தில் 13.6 ஏக்கர் நிலத்தில் அமைந்துள்ள மிகத்தொன்மையான கல்வி நிலையங்களில் ஒன்றாகும். தன்னாட்சித் தகுதி பெற்ற இக்கல்லூரி பாரதியார் பல்கலைக்கழகத்தின் இணைவு பெற்றக் கல்லூரியாக உள்ளது. மத்திய மனிதவளத் துறை 2018ஆம் ஆண்டு வெளியிட்ட பல்கலைக்கழகங்கள் மற்றும் கல்லூரிகளுக்கான தரவரிசைப் பட்டியலில் இக்கல்லூரி 33 ஆவது இடம் பிடித்தது.
# அரசு கலைக் கல்லூரி, கோயம்புத்தூர்

## வரலாறு

1852ஆம் ஆண்டில் ஆங்கிலத்தைத் தாய் மொழியாகக் கொண்டவர்களுக்கான ஆங்கிலோ இந்தியன் பள்ளியாக இக்கல்லூரி தொடங்கப்பட்டது. பின்னர் 1861ஆம் ஆண்டில் இப்பள்ளி ஓர் இடைநிலைப் பள்ளியாக மாறியது. இதன் பிறகு, 1867ஆம் ஆண்டில் ஓர் உயர் நிலைப் பள்ளியாகத் தரம் உயர்வு பெற்றது. தொடர்ந்து 1868ஆம் ஆண்டு முதல் இளங்கலை படிப்பிற்கு முன்னதான துவக்கக்கலை வகுப்புகள் இங்கு தொடங்கப்பட்டன. 1870ஆம் ஆண்டு இரண்டாம் நிலை கல்லூரியாக உயர்த்தப்பட்டது. சென்னை பல்கலைக்கழகம் அமைக்கப்படும் முன்னரே 1964ஆம் ஆண்டு முதல் இக்கல்லூரி முதுகலை கல்லூரியாக தரமுயர்த்தப்பட்டது. இக்கல்லூரியின் மாணவர்கள் இந்திய விடுதலை இயக்கத்திலும் கலந்து கொண்டனர் என்பது குறிப்பிடத்தக்கது.
# அரசு கலைக் கல்லூரி, கோயம்புத்தூர்

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கோயம்புத்தூர் மாவட்டத்திலுள்ள கல்வி நிலையங்கள்
# விக்கிப்பீடியா:தமிழர் கலைக்களஞ்சியத் தலைப்புகள்

ஒவ்வொரு விக்கிப்பீடியாவிலும் இருக்க வேண்டிய 10,000 தலைப்புகள் போல, **தமிழர் நோக்கில்** தமிழில் எழுதப்படும் கலைக்களஞ்சியம் ஒன்றில் இடம்பெற வேண்டிய 10,000 தலைப்புகளை இங்கு தொகுக்கலாம். 10,000 தலைப்புகளைத் தொகுத்த பிறகு, தேவைப்படின் 25,000, 50,000 என்று கூடுதல் எண்ணிக்கையில் விரிவான பட்டியல்களைத் தொகுக்கலாம். ஒப்பீட்டுக்கு, பல்வேறு [[:
# சாக்கோட்டை அமிர்தகலேசுவரர் கோயில்

**திருக்கலயநல்லூர் அமிர்தகலசநாதர் கோயில்** அல்லது **சாக்கோட்டை அமிர்தகலேசுவரர் கோயில்** என்பது சுந்தரர் பாடல் பெற்ற ஒரு திருத்தலம் ஆகும். தேவாரப்பாடல் தலங்களில் இது 131வது திருக்கோயில் ஆகும். தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 68ஆவது சிவத்தலமாகும். கோட்டை சிவன் கோயில் என்பது நடைமுறைப் பெயர்.
# சாக்கோட்டை அமிர்தகலேசுவரர் கோயில்

## திருத்தலப்பாடல்

இத்தலத்தின் திருத்தலப்பாடல் சுந்தரரால் அருளப்பெற்றது.  
<poem>குரும்பைமுலை மலர்க்குழலி கொண்டதவங் கண்டு
குறிப்பினொடுஞ் சென்றவள்தன் குணத்தினைநன் கறிந்து
விரும்பும்வரங் கொடுத்தவளை வேட்டருளிச் செய்த
விண்ணவர்கோன் கண்ணுதலோன் மேவியஊர் வினவில்
அரும்பருகே சுரும்பருவ அறுபதம்பண் பாட
அணிமயில்கள் நடமாடும் அணிபொழில்சூழ் அயலின்
கரும்பருகே கருங்குவளை கண்வளருங் கழனிக்
கமலங்கள் முகமலருங் கலயநல்லூர் காணே ...</poem>
# சாக்கோட்டை அமிர்தகலேசுவரர் கோயில்

## அமைவிடம்

இக்கோயில் கும்பகோணம்-வலங்கைமான் சாலையில் கும்பகோணத்திலிருந்து 3 கி.மீ. தொலைவில் உள்ளது.
# சாக்கோட்டை அமிர்தகலேசுவரர் கோயில்

## கும்பகோணம் சப்தஸ்தானம்

சித்திரை மாதத்தில் நடைபெறும் சப்தஸ்தான விழாவில் கும்பகோணம் ஆதிகும்பேஸ்வரர் மங்களநாயகியுடன் அதிவிநோதமாக அலங்கரிக்கப்பட்ட பல்லக்கில் திருக்கலயநல்லூர், தாராசுரம், திருவலஞ்சுழி, சுவாமிமலை, கொட்டையூர், மேலக்காவேரி ஆகிய தலங்களுக்கு எழுந்தருளி காட்சி கொடுத்துத் திரும்புவார்.
கும்பகோணம் சப்தஸ்தானத்தில் இத்தலமும் ஒன்று. சப்தஸ்தானங்கள் என அழைக்கப்படும் கும்பகோணம் ஆதி கும்பேசுவரர் கோயில், திருக்கலயநல்லூர் அமிர்தகலசநாதர் கோயில், தாராசுரம் ஆத்மநாதசுவாமி கோயில், திருவலஞ்சுழி கபர்தீஸ்வரர் கோயில், கும்பகோணம் கோடீஸ்வரர் கோயில், மேலக்காவேரி கைலாசநாதர் கோயில் மற்றும் சுவாமிமலை சுந்தரேஸ்வரசுவாமி கோயில், சுவாமிமலை ஆகிய ஏழு ஊர்களில் நடக்கும் ஏழூர்த் திருவிழாவில் கும்பகோணம் முதலிடத்தைப் பெறுகிறது. சப்தஸ்தானப் பல்லக்கின் வெள்ளோட்டம் 7 பிப்ரவரி 2016இல் நடைபெற்றது. 21 ஏப்ரல் 2016 மகாமகக்குளத்தில் தீர்த்தவாரி நிகழ்ச்சியைத் தொடர்ந்து 23 ஏப்ரல் 2016 அன்று ஏழூர்ப் பல்லக்குத் திருவிழா என்னும் விழா நடைபெற்றது. விழா நாளில் பல்லக்கு இக்கோயிலுக்கு வந்து சென்றது.
# சாக்கோட்டை அமிர்தகலேசுவரர் கோயில்

## தல வரலாறு

ஊழிக்காலத்தில் உயிர்களை அடக்கிய கலசம் இங்கு தங்கியதால் கலசநல்லூர் என அழைக்கப்படுகிறது. சாக்கியர் (பௌத்தர்கள்) இங்கு அதிகம் வாழ்ந்ததாலும், சாக்கிய நாயனாரால் வழிபடப்பட்ட தலம் என்பதாலும் சாக்கியர் கோட்டை என அழைக்கப்பட்டு அதுவே பின் மருவி சாக்கோட்டை என ஆனது என்பர்.
# சாக்கோட்டை அமிர்தகலேசுவரர் கோயில்

## இறைவன், இறைவி

இக்கோயிலிலுள்ள இறைவன் அமிர்தகலசநாதர் எனப்படுகிறார். இறைவி அமிர்தவல்லி (அமிர்தவல்லிநாயகி).
# சாக்கோட்டை அமிர்தகலேசுவரர் கோயில்

## குடமுழுக்கு

மகாமகத்தை முன்னிட்டு கும்பகோணத்தில் பெரும்பாலான கோயில்களில் குடமுழுக்கு நடைபெறும் நிலையில் இக்கோயிலில் அக்டோபர் 22, 2015இல் குடமுழுக்கு நடைபெற்றது.
# சாக்கோட்டை அமிர்தகலேசுவரர் கோயில்

## சைவக் கோயில்கள்

- கும்பேஸ்வரர் கோயில்
- நாகேஸ்வரர் கோயில்
- காசி விஸ்வநாதர் கோயில்
- சோமேஸ்வரர் கோயில்
- கோடீஸ்வரர் கோயில்
- காளஹஸ்தீஸ்வரர் கோயில்
- கௌதமேஸ்வரர் கோயில்
- பாணபுரீஸ்வரர் கோயில்
- அபிமுகேஸ்வரர் கோயில்
- கம்பட்ட விஸ்வநாதர் கோயில்
- ஏகாம்பரேஸ்வரர் கோயில்
# அக்கினி நட்சத்திரம்

கோடை காலத்தில் வெயில் மிகக் கடுமையாக இருக்கும் காலம் **அக்கினி நட்சத்திரம்**, **அக்கினி நாள்** அல்லது** கத்தரி வெயில்** என்று அழைக்கப்படும். இது ஒவ்வோர் ஆண்டும் தமிழ்ப் பஞ்சாங்கப்படி ஞாயிறு (சூரியன்) பரணி விண்மீன் மூன்றாம் பாதத்தில் தொடங்கி கிருத்திகை மீன் முழுவதும் வலம்வரும் காலகட்டமாகும். சூரியன் மேட இராசியில் உலவும் உச்ச வெயில் காலம் அக்னி நட்சத்திரம் எனப்படும். அருச்சுனன் காண்டாவனம் எனும் இந்திரனின் வனத்தை எரித்த காலம் எனக் கூறப்படுகின்றது. அக்னி நட்சத்திர தோசம் என்று ஒரு தோசமும் ஜோசியத்தில் உள்ளதாக கூறப்படுகிறது.
# அக்கினி நட்சத்திரம்

## தாக்கம்

இக் காலத்தில் பல முதியவர்கள் வெயிலின் கொடுமையால் (Heat Stroke) இறப்பதுண்டு. ஊர்ப்புறத்தில் இக்காலத்தில் கோழி முட்டைகளை அடை கூட்டினால் அவை அதிக வெப்பத்தால் கூமுட்டையாகி விடுமென்ற நம்பிக்கையிருப்பதால் கத்தரி வெயில் முடிந்த பின்னரே கோழிகளை அடைகாக்க அனுமதிப்பர்.
# அக்கினி நட்சத்திரம்

## வழிபாடு

அக்னி நட்சத்திரத்தின் போது, திருவண்ணாமலையில் உள்ள அருணாச்சலீஸ்வரருக்கு தாராபிஷேகம் செய்யப்படுவது வழக்கமாக உள்ளது.
# அக்னி தேவன்

**அக்னி தேவன்** இந்துக்களால் வணங்கப்படும் தெய்வம். ரிக் வேதத்தில் இந்திரனுக்கு அடுத்து அதிக பாடல்களில் போற்றப்படுபவர். வேதப்பாடல்களில் இருநூறு வரையான பாடல்கள் அக்கினியைப் போற்றுகின்றன. அரணிக்கட்டைகளே இவனது உறைவிடம் என்றும் பிறந்ததும் தனது தாய் தந்தையரை விட்டு நீங்கி விடுவான் என்றும் கூறப்படுகின்றார். ஆயிரம் நாக்குகள் கொண்டவன் என்றும் செந்நிற மேனி உடையவன் என்றும் வர்ணிக்கப்படுகின்றார். வேள்விகளின் போது இடப்படுகின்ற ஆகுதிப் பொருட்களை தேவர்களிடம் கொண்டு சேர்ப்பிப்பவனாக விளங்குவதால் இவன் புரோகிதன் என்றும் அழைக்கப்பட்டார்.  
பதினெண் புராணங்களில் ஒன்றான அக்கினி புராணம் அக்கினி தெய்வத்திற்கு முதன்மையளிக்கின்றது. அட்டதிக்கு பாலகர்களில் தென்கிழக்குத் திசைக்கு உரியவனாக இடம்பெறுகின்றார். இவர் தேவர்களின் புரோகிதராக ரிக் வேதத்தில் குறிப்பிடப்படுகிறார். அக்னி தேவனுக்கு மூன்று உருவங்கள் உண்டு: நெருப்பு, மின்னல், சூரியன். சூரியனின் ஆற்றலாக அக்னி தேவன் விளங்குகிறார்.  
அக்கினி வேதகாலத்தில் வழிபடப்பட்ட இந்துக் கடவுளர்களுள் ஒருவர். இவர் வேதங்களில் மிகவும் முக்கியப் பங்கு வகிக்கின்றார். மண்ணுக்குரிய கடவுளாகப் போற்றப்பட்டார். நெருப்பின் அதிபதியான இவர் நெருப்பில் இடப்படும் நிவேதனங்களை ஏற்றுக்கொள்பவராக உள்ளார். வேள்விகளில் இடப்படும் நிவேதனங்களை மற்ற தெய்வங்களுக்கு அக்னி தேவனே எடுத்துச்செல்கிறார். அக்னி மற்ற தேவர்களைப் போல என்றும் இளமை உடையவராக கருதப்படுகிறார். இவர் தானாக பிறந்ததை குறிக்கும் வகையில், குச்சிகளை ஒன்றின் மீது ஒன்று வைத்து கடைந்து நெருப்பை உருவாக்கும் *அக்னிமத்தனம்* சில இந்து சடங்குகளில் மேற்கொள்ளப்படுகிறது.
# அக்னி தேவன்

## கதைகள்

இதிகாசங்களிலும், புராணங்களிலும் அக்கினியோடு தொடர்புடைய பல்வேறு கதைகள் இடம்பெறுகின்றன. கந்தப்பெருமானின் தோற்றம், தேவி பாகவதம் கூறும் 'மாயாசீதை' கதை முதலானவை குறிப்பிடத்தக்கன.
# அக்னி தேவன்

## சித்தரிப்பு

அக்னி தேவன் பொதுவாக மற்ற தேவர்களை போல் சாதாரணமாக சித்தரிக்கப்பட்டாலும், அவருடைய உண்மையான உருவம் பின்வாறாக இருக்கிறது. அக்னிக்கு ஏழு கைகளும் இரண்டு தலைகளும், மூன்று கால்கள் கொண்டவராக உள்ளார். இவருடைய திருவாயிலிருந்து அவருடைய நாக்கு தீப்பிழம்பாக வெளி வருகிறது. இவருடைய வாகனம் ஆடு. இவருடைய உடலில் இருந்து ஏழு வித ஒளிக்கிரணங்கள் உதிக்கிறது. அக்னியின் நிறம் சிவப்பாகும்.
# அக்னி தேவன்

## மற்றொரு வர்ணனை

அக்கினி மூன்று தலை, நான்கு அல்லது ஏழு கை, ஏழு நாக்கு என்பன கொண்டவனாகவும், ஆட்டுக்கடா வாகனம் உடையவனாகவும், தீச்சுவாலையுடன் கூடிய வேலினை கொண்டவனாகவும் சித்தரிக்கப்படுகின்றான். பளபளப்பான குதிரைகள் பூட்டிய ஒளிமயமான தேரானது ஏழு காற்றுக்களான ஏழு சக்கரங்களுடன் அமைந்தது. பொன்மயமான கேசமும் சிவந்த உடலுறுப்புக்களையுமுடைய சாரதியால் செலுத்தப்படுகின்றது.
# அக்னி தேவன்

## வேதங்களில் அக்னி

ரிக் வேதத்தின் முதல் சுலோகம் அக்னியை குறித்தே உள்ளது. ரிக் வேதத்தின் அந்த சுலோகம் பின் வருமாறு
<blockquote>'''  
அக்னிம் ஈளே புரோஹிதம். யஜ்ஞஸ்ய தேவம் ருத்விஜம். ஹோதாரம் ரத்னதாதமம்  
தேவர்களின் புரோகிதனும், நிவேதனங்களை தேவர்களுக்கு அளிப்பவனும், பெரும் செல்வத்தை உடையவனுமான அக்னியை நான் போற்றுகிறேன்'''</blockquote>  
அக்னி மனிதர்களுக்கு தேவர்களுக்கும் இடையில் தூதுவராக கருதப்படுகிறார். ஏனெனில் இவரே யாக பொருட்களை மற்ற தேவர்களிடம் சேர்க்கின்றார். இவர் சடங்குகளை நடத்துபவராக குறிக்கபெறுகிறார். இவரோடு தொடர்புடைய வேத சடங்குகள் அக்னி சயனம் மற்றும் அக்னி ஹோத்திரம் ஆகும்.  
ரிக்வேதத்தில் பல இடங்களில் அக்னி நீரிலிருந்து எழுபவராகவும், நீரில் உறைபவராகவும் கூறப்படுகிறார். தன்ணீரிலிருந்து தீம்பிழம்பாக வெளிவரும் இயற்கை எரிவாயு மற்றும் கச்சா எண்ணெய் போன்றவற்றை இதை குறிப்பிடலாம் எனக் கருதப்படுகிறது.  
ரிக் வேதத்தில் உள்ள 1028 சுலோகங்களில் இந்திரனுக்கு அடுத்து 218 சுலோகங்கள் அக்னியை குறித்து உள்ளன. இவரது துணையாக சுவாகாதேவி கருதப்படுகிறார்.  
இவர் தென்கிழக்கு திசையின் திக்பாலராக (திசைக்காவலர்) கருதப்படுகிரார்.
# அக்னி தேவன்

## பௌத்தத்தில் அக்னி

அக்னி தேவன் திபெத்தில் பௌத்தத்தில் தென்கிழக்கு திசையினை பாதுகாக்கும் லோகபாலராக கருதப்படுகிறார். பௌத்த ஹோம பூஜைகள் இவர் முக்கியப் பங்கு வகிக்கின்றார்.
# அக்னி தேவன்

## இவற்றையும் காண்க

- இந்து தெய்வங்கள்
# ஜஸ்ரின் ஞானப்பிரகாசம்

பேரருட்திரு **ஜஸ்ரின் பேனார்ட் ஞானப்பிரகாசம்** (Right Reverend *Justin Bernard Gnanapragasam*, பிறப்பு: 13 மே 1948) இலங்கைத் தமிழ் கத்தோலிக்கக் குருக்களும், தற்போதைய உரோமன் கத்தோலிக்க யாழ்ப்பாண ஆயரும் ஆவார்.
# ஜஸ்ரின் ஞானப்பிரகாசம்

## ஆரம்ப வாழ்க்கை

ஞானப்பிரகாசம் 1948 மே 13 இல் இலங்கையின் வடக்கே கரம்பொன் என்ற ஊரில் பிறந்தார். ஊர்காவற்துறை புனித அந்தோனியார் கல்லூரியிலும், யாழ்ப்பாணம் சம்பத்தரிசியார் கல்லூரியிலும் கல்வி கற்றார். பள்ளிப் படிப்பை முடித்துக் கொண்ட பின்னர் கண்டி தேசிய குருமடத்திலும், பின்னர் புனேயில் உள்ள பாப்பிறைக் குருமடத்திலும் கற்று இறையியலில் இளங்கலைப் பட்டம் பெற்றார்.  
1986 இல் மீண்டும் இங்கிலாந்து சென்று சவுத்தாம்ப்டனில் கல்வியியல் அறிவியல் பயின்று 1989 இல் பட்டம் பெற்றார். பின்னர் இளவாலை புனித என்றீசு கல்லூரியின் தலைவராகவும் (1990-94), இளவாலை Deanery இன் பீடாதிபதியாகவும் (1995-02), யாழ்ப்பாணக் குருமடத்தின் வருகைதரு பேராசிரியராகவும் (1992-06), யாழ்ப்பாணம் சம்பத்தரிசியார் கல்லூரியின் தலைவராகவும் (2002-07) பணியாற்றினார்.  
20007 ஆம் ஆண்டில் யாழ்ப்பாண மறைமாவட்டத்தின் ஆயர் பொதுப் பதில்குருவாக நியமிக்கப்பட்டார். 1998 முதல் 2014 வரை யாழ்ப்பாணப் பல்கலைக்கழகத்தின் மூதவை உறிப்பினராகவும் பணியாற்றினார். 2015 அக்டோபரில் 11-வது யாழ்ப்பாண ஆயராக திருத்தந்தை பிரான்சிசுவினால் நியமிக்கப்பட்டார்.
# சீசியம் நைட்ரேட்டு

**சீசியம் நைட்ரேட்டு** *(Caesium nitrate)* என்பது CsNO<sub>3</sub>. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பட்டாசு மற்றும் வானவெடிகளில் நிறம்வழங்கி மற்றும் ஆக்சிசனேற்றியாகப் பயன்படுத்தப்படுகிறது. வெடிக்கத் தூண்டும் பொருள் மற்றும் ஒளியூட்டும் கிளாரொளி முதலியனவற்றை இதற்கு உதாரணமாகக் கூறலாம். 852.113 நா.மீ மற்றும் 894.347 நா.மீ என்ற சக்திவாய்ந்த இரண்டு நிறமாலை வரிகள் சீசியம் உமிழ்வுக்கு காரணமாகின்றன.  
அகச்சிவப்பு அலைமாலையியல், எக்சு கதிர் ஒளிரும் பொருள் மற்றும் மினுமினுப்பு எண்ணிகளில் சீசியம் நைட்ரேட்டு பட்டகங்கள் பயன்படுகின்றன. ஒளியியல் கண்ணாடிகள் மற்றும் வில்லைகள் தயாரிப்பிலும் இச்சேர்மம் பயன்படுத்தப்படுகிறது. பிற காரவுலோக நைட்ரேட்டுகள் போலவே இலேசான சூடுபடுத்தலில் சீசியம் நைட்ரேட்டும் சிதைவடைந்து சீசியம் நைட்ரைட்டைக் கொடுக்கிறது.  
சீசியம் உலோகம் வழக்கத்திற்கு மாறான இரண்டு அமில நைட்ரேட்டுகளாக உருவாகிறது. அவை CsNO3•HNO3 மற்றும் CsNO3•2HNO3 உருகுநிலை 100° செல்சியசு மற்றும் 36-38° செல்சியசு கொண்டவை என்று விவரிக்கப்படுகின்றன.
# குளோரின் நைட்ரேட்டு

**குளோரின் நைட்ரேட்டு** *(Chlorine nitrate)* என்பது ClNO<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். படைமண்டலத்தில் உள்ள முக்கியமான வளிமண்டல வாயுவாகும். ஓசோன் சுருங்குதலுக்கு காரணமாகும் முக்கியமான ஓர் குளோரின் சேர்மமாகவும் இது விளங்குகிறது.  
உலோகங்கள், உலோக குளோரைடுகள், ஆல்ககால்கள், ஈதர்கள் மற்றும் பெரும்பாலான கரிமச் சேர்மங்கள் ஆகியனவற்றுடன் வெடிக்கும் இயல்புடன் இச்சேர்மம் வினைபுரிகிறது. சிதைவடையும் வகையில் குளோரின் நைட்ரேட்டைச் சூடுபடுத்தும் போது குளோரின் நைட்ரசன் ஆக்சைடு போன்ற நச்சு வாயுக்களை வெளிவிடுகிறது.
# குளோரின் நைட்ரேட்டு

## தயாரிப்பு

இருகுளோரின் ஒராக்சைடுடன் இருநைட்ரசன் ஐந்தாக்சைடை 0°செல்சியசு வெப்பநிலையில் சேர்த்து வினைபுரியச் செய்யும் பொழுது குளோரின் நைட்ரேட்டு உருவாகிறது.
:Cl<sub>2</sub>O + N<sub>2</sub>O<sub>5</sub> → 2 ClONO<sub>2</sub>
# குளோரின் நைட்ரேட்டு

## வினைகள்

ஆல்க்கீன்களுடன் இச்சேர்மம் வினைபுரிகிறது.
:(CH<sub>3</sub>)<sub>2</sub>C=CH<sub>2</sub> + ClONO<sub>2</sub> → O<sub>2</sub>NOC(CH<sub>3</sub>)<sub>2</sub>CH<sub>2</sub>Cl  
குளோரின் நைட்ரேட்டு உலோக குளோரைடுகளுடன் வினைபுரிகிறது:.
:4 ClONO<sub>2</sub> + TiCl<sub>4</sub> → Ti(NO<sub>3</sub>)<sub>4</sub> + 4 Cl<sub>2</sub>
# ஆர்த்தோ நைட்ரேட்டு

**ஆர்த்தோ நைட்ரேட்டு** *(Orthonitrate)* என்பது NO4<sup>3</sup><sup>-</sup> என்ற மூலக்கூற்று வாய்ப்பாடு கொண்ட நைட்ரசனின் நான்முகி வடிவ ஆக்சோ எதிர்மின்னயனியாகும். முதன்முதலில் 1977 ஆம் ஆண்டில் இவ்வயனி கண்டறியப்பட்டது. தற்பொழுது [[சோடியம் ஆர்த்தோநைட்ரேட்டு மற்றும் பொட்டாசியம் ஆர்த்தோ நைட்ரேட்டு என்ற இரண்டு சேர்மங்களில் மட்டும் காணப்படுவதாக அறியப்படுகிறது. உயர் வெப்பநிலை மற்றும் உயர் அழுத்தத்தில்  
வினையில் விளைகின்ற ஆர்த்தோ நைட்ரேட்டுகள் வெண்மை நிறத் தின்மமாகக் காணப்படுகின்றன. இவை ஈரப்பதம் மற்றும் கார்பன் டை ஆக்சைடு போன்றவற்றால் பாதிக்கப்படுகின்றன. காற்றில் பட நேர்ந்தால் சிலநிமிடங்களில் கார்பனேட்டு மற்றும் ஐதராக்சைடுகளாகச் சிதைவடைகின்றன.
:Na<sub>3</sub>NO<sub>4</sub> + CO<sub>2</sub> → NaNO<sub>3</sub> + Na<sub>2</sub>CO<sub>3</sub>
:Na<sub>3</sub>NO<sub>4</sub> + H<sub>2</sub>O → NaNO<sub>3</sub> + 2NaOH  
ஆர்த்தோ நைட்ரேட்டு அயனிகள் நான்முகி வடிவில் N-O பிணைப்புகள் 139 பைக்கோ மீட்டர் நீளத்துடன் காணப்படுகின்றன. இக்குறுகிய நீளமானது பிணைப்பை அதிக ஆற்றலால் dπ ஆர்பிட்டால் நிலைக்கு குறைக்கின்றன.
# ஏகம்பவாணர் மனைவி பாடல்

**ஏகம்பவாணர் மனைவி பாடல்** என்னும் குறிப்போடு ஒரே ஒரு பாடல் கிடைத்துள்ளது. உழவர் நாற்றைப் பறித்து,, சேற்றில் தழை மிதித்த வயலில் நடுவர். மூவேந்தர் முடிகளை நாற்றுமுடிகளாக்கி கம்பன் தன் பாடலில் நட்டான் என்று இந்தப் பாடல் கம்பனைப் பாராட்டுகிறது.
<poem>சேனை தழையாக்கி செங்குருதி நீர்தேக்கி
ஆனை மிதித்த வருஞ்சேற்றின்- மானபரன்
பாவேந்தர் வேந்தன் பறித்து நட்டானே கம்பன்
மூவேந்தர் தங்கண் முடி. பாடல் 61 </poem>
# டோரா தி எக்ஸ்புளோரர்

***டோரா தி எக்ஸ்புளோரர்*** என்னும் ஆங்கிலத் தொடர், குழந்தைகளுக்கான சாகசத் தொடராகும். இது கிரிஸ் கிஃபோர்டு, வலேரி வல்ஷ், எரிக் வெய்னர் ஆகியோரால் கூட்டாகத் தயாரிக்கப்பட்டது. இது பல பாகங்களாக வெளொயாகியது. இது நிக்கலோடியன் தொலைக்காட்சியில் ஒளிபரப்பப்பட்டது. இந்த தொடருக்கு பீபாடி விருது வழங்கப்பட்டது. பள்ளிக்கு போகவிருக்கும் குழந்தைகளுக்கு இனிமையாக கற்பித்தமைக்காக இவ்விருது வழங்கப்பட்டது.
# டோரா தி எக்ஸ்புளோரர்

## கதை

டோரா என்னும் சிறுமி, சுற்றுலா செல்வதில் ஆர்வம் காட்டுவாள். இவள் வைத்திருக்கும் பைக்கு பேசும் ஆற்றல் உண்டு. இவளுடன் புஜ்ஜி என்னும் குரங்குத் தோழனும் உண்டு. இவர்கள் இருவரும் போகும் வழியில் ஏதாவது சிக்கல் இருக்கும். வழி தெரியாத படி மறைத்திருக்கும் பாறை, ஒன்றுக்கு மேற்பட்ட வழிகள், புதிர்கள் என வெவ்வேறு விதமான சிக்கல்களை சந்திப்பர். இந்த நிகழ்ச்சியை பார்க்கும் குழந்தைகளை நோக்கி உதவி கேட்பர். எப்படி போவது, என்ன செய்வது என்பது மாதிரியான கேள்விகள் இருக்கும். சற்று நேரத்தில், டோராவே சரியான வழியை தேர்ந்தெடுப்பாள். மீண்டும் ஒரு முறை கேட்டு உறுதி செய்திகொள்வாள். இவர்களை போக விடாமல் தடுக்கும் நரி ஒன்று இருக்கும். அது ஏதாவது நாச வேலை செய்யும். இவர்களது பொருட்களை திருடுவது, வழியை மறிப்பது, டோராவின் நண்பர்களை ஏமாற்றுவது உள்ளிட்ட வேலைகளை செய்துவிடும். டோரா தன் நண்பர்களுக்கு உதவி செய்து சேர வேண்டிய இடத்தை சென்றடைவாள்.
# டோரா தி எக்ஸ்புளோரர்

## பதிப்புகள்

இந்தத் தொடர் ஆங்கிலத்தில் எடுக்கப்பட்டிருந்தாலும், உலகெங்கும் வெவ்வேறு மொழிகளில் டப்பிங் முறையில் வெளியானது.
அரபு மொழி, கண்டோனீயம், டேனிய மொழி, டச்சு மொழி, பிரெஞ்சு மொழி, பிலிப்பினோ மொழி, ஐரிய மொழி, இடாய்ச்சு மொழி, கிரேக்கம், எபிரேயம், இந்தி, அங்கேரிய மொழி, இந்தோனேசிய மொழி, இத்தாலிய மொழி, சப்பானிய மொழி, கன்னடம், கொரிய மொழி, மக்கதோனிய மொழி, மலாய் மொழி, மலையாளம், மாவோரி மொழி, நோர்வே மொழி, போலிய மொழி, போர்த்துக்கேய மொழி, பாரசீக மொழி, உருசிய மொழி, செருபிய மொழி, எசுப்பானியம், சுவீடிய மொழி, தமிழ், தாய், துருக்கிய மொழி ஆகிய மொழிகளில் வெளியானது.
# டோரா தி எக்ஸ்புளோரர்

## பதிப்புகள்

### தமிழ்ப் பதிப்பு

இந்தத் தொடரின் தமிழ்ப் பதிப்பு சுட்டித் தொலைக்காட்சியில் ஒளிபரப்பானது. "வாங்க நண்பர்களே, எல்லாரும் ஒன்னாப் போலாம், முயற்சி திருவினையாக்கும், முயன்றால் சாதிக்க முடியும்" என்ற பாடலை பாடியபடியே பயணத்தை தொடர்வாள் டோரா. பயணம் முடிந்ததும், "ஜெயிச்சிட்டோம், நாம ஜெயிச்சிட்டோம்" என்றவாறு பாடியபடி, உதவியோருக்கு நன்றி தெரிவித்து பாடலை முடிப்பாள். குழந்தைகளுக்கு புரியும்படியான எளிய தமிழில் வசனங்கள் இருந்தன. இந்த தமிழ் பதிப்பு, 2020 ஆம் ஆண்டு ஏப்ரல் மாதத்தில் சுட்டி டிவியில் ஒளிபரப்பு முடிவடையும். ஏனெனில், சுட்டி டிவி கிளாசிக் கார்ட்டூன் சேனலாக மாறும். டோராவுக்கு பதிலாக டாம் அண்ட் ஜெர்ரி, லூனி டியூன்ஸ்,வுடி வுட்பெக்கர், டைனி டூன் அட்வென்சர்ஸ், கேஸ்பர் போன்ற கார்ட்டூன்கள் சுட்டி டிவியில் ஒளிபரப்பாகும்.
# டோரா தி எக்ஸ்புளோரர்

## விளையாட்டுப் பொருட்கள்

இந்த தொடரின் பிரபலத்தால், டோரா, புஜ்ஜி ஆகியோரின் படங்களை ஒட்டிய பொருட்கள் சந்தையில் விற்பனையாகின்றன.
# கச்சு விரைவுவண்டி

**கச்சு விரைவுவண்டி**, இந்திய இரயில்வேயினால் இயக்கப்படுகின்ற விரைவுவண்டியாகும். இது மேற்கு இரயில்வேயின் கட்டுப்பாட்டிலுள்ள மும்பையில் இருந்து தொடங்கி குஜராத்திலுள்ள கச்சு மாவட்டத்திலுள்ள புஜ் நகரம் வரை சென்று திரும்பும். இந்த வண்டி 841 கி.மீ. தொலைவை 16 மணி 15 நிமிடங்களில் கடக்கிறது.
# கச்சு விரைவுவண்டி

## வண்டிகள்

| 19131 | பாந்திரா முனையம் – புஜ் | 17:10 | 09:25 | நாள்தோறும் |
| --- | --- | --- | --- | --- |
| 19132 | புஜ் – பாந்திரா முனையம் | 19:50 | 11:25 | நாள்தோறும் |
# கச்சு விரைவுவண்டி

## வண்டிகள்

### வழித்தடம்

- பாந்திரா முனையம்
- போரிவலி
- வாப்பி
- வல்சாடு
- நவ்சாரி
- சூரத்து
- அங்கலேஷ்வர்
- பரூச்
- வடோதரா
- ஆனந்து
- நாடியாத்
- அகமதாபாத் சந்திப்பு
- வீரம்காம்
- திராங்கத்ரா
- ஹல்வத்
- மலியா மியானா
- சமகியாலி
- பச்சாவு
- காந்திதாம்
- அதிபூர்
- அஞ்சார்
- புஜ்
# கச்சு விரைவுவண்டி

## மேலும் பார்க்க

- சயாஜிநகரி விரைவுவண்டி
# கச்சு விரைவுவண்டி

## இணைப்புகள்

- வண்டியின் வழித்தட விவரங்கள்
# புது பங்காய்காவுன் சந்திப்பு தொடருந்து நிலையம்

**புது பங்காய்காவுன்** சந்திப்பு, இந்திய மாநிலமான அசாமின் பங்காய்காவுன் மாவட்டத்திலுள்ள பங்காய்காவுனில் உள்ளது. இந்த நிலையத்திற்கு வரும் வண்டிகள் பரவுனி - குவஹாட்டி வழித்தடம், புது ஜல்பாய்குரி-புது பங்காய்காவுன் வழித்தடப் பிரிவு, புது பங்காய்காவுன் - குவஹாட்டி வழித்தடப் பிரிவு, புது பங்காய்காவுன் - யோகிஹோப்பா - காமாக்யா வழித்தடம் ஆகிய வழித்தடங்களில் வந்து செல்கின்றன. அருகிலுள்ள பார்பேட்டா, அபயபுரி, சிராங் மாவட்டம் ஆகிய பகுதிகளில் வசிப்போருக்கு பயன்படுகிறது.
# புது பங்காய்காவுன் சந்திப்பு தொடருந்து நிலையம்

## வசதிகள்

இங்கு ஓய்வறைகள் உள்ளன. ஆன்லைன் முன்பதிவு வசதி செய்யப்பட்டுள்ளது.
# ரங்காபரா வடக்கு தொடருந்து நிலையம்

**ரங்காபரா தொடருந்து நிலையம்**, இந்திய மாநிலமான அசாமில் உள்ள ரங்காபராவிலுள்ளது.
# ரங்காபரா வடக்கு தொடருந்து நிலையம்

## தொடர்வண்டிகள்

- 08439 - ரங்கபடா வடக்கு - புவனேஸ்வர் சிறப்பு வண்டி
(வழி: ரங்கியா, அலிப்பூர்துவார் சந்திப்பு, சிலிகுரி சந்திப்பு, புது ஜல்பாய்குரி சந்திப்பு, ராம்பூர்ஹாட், துர்காபூர், ஆசான்சோல், மித்னாபூர், பாலேஸ்வர், கட்டக்)
# கர்ணாவூர்

தமிழகத்தின் விழுப்புரம் மாவட்டத்துக்கு உட்பட்ட திண்டிவனம் வட்டத்தின், மரக்காணம் ஒன்றியத்தில் கர்ணாவூர் கிராமம் அமைந்துள்ளது. இது ஜக்காம்பேட்டை ஊராட்சிக்கு உட்பட்ட கிராமமாகும். திண்டிவனத்திலிருந்து தெற்கே 3 கி.மீ. தொலைவில் இக்கிராமம் அமைந்துள்ளது. இக்கிராமத்தின் கிழக்கே இறையானூர் கிராமமும், மேற்கே ஜக்காம்பேட்டை கிராமமும், தெற்கே மூர்த்திப்பேட்டை கிராமமும் உள்ளது.  
இங்கே உள்ள மாணவர்கள் திண்டிவனத்தில் உள்ள பள்ளிகளில் படிக்கிறார்கள். பெரும்பாலான மக்கள் உழவுத் தொழிலையே நம்பி வாழ்கிறார்கள். சிலர் நகரத்தில் கூலி வேலைக்கு செல்கின்றனர். படித்தவர்கள் எண்ணிக்கையும் நாளுக்கு நாள் அதிகரித்து வருகிறது. படித்த இளைஞர்கள் பலர் சென்னைக்கு வேலைக்கு செல்கின்றனர்.
# ஊராட்சி ஒன்றிய நடுநிலைப் பள்ளி, வடசிறுவளூர்

தமிழ்நாட்டின், விழுப்புரம் மாவட்டத்துக்கு உட்பட்ட திண்டிவனம் வட்டத்தின் ஒலக்கூர் ஒன்றியத்தில் வடசிறுவளூர் கிராமம் அமைந்துள்ளது. இக்கிராமத்தில் தொடக்கக் கல்வித்துறையின் கீழ் **ஊராட்சி ஒன்றிய நடுநிலைப் பள்ளி** இயங்கி வருகிறது. இப்பள்ளி 1954 தொடங்கப்பட்டது. இப்பள்ளியில் முதலாம் வகுப்பு முதல் எட்டாம் வகுப்பு வரை பாடங்கள் நடத்தப்படுகின்றன. படிப்படியாக ஆங்கிலவழி வகுப்புகளும் துவக்கப்பட்டு வருகின்றன.  
2015 அக்டோபர் நிலவரப்படி, இங்கு நாகவரம், வடசிறுவளூர், சுடரொளி நகர், மல்லிகாபுரம் ஆகிய பகுதிகளைச் சேர்ந்த இருநூறுக்கும் மேற்பட்ட மாணவ மாணவியர் பயில்கின்றனர். பள்ளியின் தற்போதைய தலைமை ஆசிரியராக வ. பத்மாவதி உள்ளார். அவருடன் ரேவதி, இராஜேஷ், திருமலை, ஹீமாராணி பிரசன்னா, செல்லப்பன், கோபாலக்கிருஷ்ணன் ஆகியோர் பணிபுரிந்து வருகின்றனர்.
# ஜெரோம் எமிலியானுஸ்பிள்ளை

பேரருட்திரு **ஜெரோம் எமிலியானிஸ்பிள்ளை** (*Rt Rev. Jerome Emilianuspillai*, 20 சூலை 1901 &ndash; 17 சூலை 1972) இலங்கைத் தமிழ் குருக்களும், ரோமன்-கத்தோலிக்க யாழ்ப்பாண ஆயரும் ஆவார்.
# ஜெரோம் எமிலியானுஸ்பிள்ளை

## ஆரம்ப வாழ்க்கை

எமிலியானுஸ்பிள்ளை இலங்கையின் மேற்கே வென்னப்புவை என்ற ஊரில் பிறந்தார். இவரது தந்தை வென்னப்புவையில் ஆசிரியராகப் பணியாற்றியவர். எமிலியானுஸ்பிள்ளை யாழ்ப்பாணம் சம்பத்தரிசியார் கல்லூரியில் கல்வி கற்றார்.
# ஜெரோம் எமிலியானுஸ்பிள்ளை

## பணி

எமிலியானுஸ்பிள்ளை 1929 சூலையில் கத்தோலிக்கக் குருக்களாகத் திருநிலைப்படுத்தப்பட்டார். இலங்கையின் முடஹ்லாவது தமிழ் கத்தோலிக்க ஆயர் இவராவார்.
# இராவத்தநல்லூர்

**இராவத்தநல்லூர்** என்ற கிராமம், தமிழ்நாட்டின் விழுப்புரம் மாவட்டத்தில் உள்ள கள்ளக்குறிச்சிக்கு வடக்கே 20 கிலோமீட்டர் தொலைவில் உள்ளது. இங்கு புகழ் பெற்ற வீர ஆஞ்சநேயர் கோவில் உள்ளது. ஒவ்வொரு ஞாயிற்றுக்கிழமை தோறும் அபிழேகம், சிறப்பு பூஜை, அர்ச்சனைகள் நடைபெறுகின்றன.
# இராவத்தநல்லூர்

## போக்குவரத்து

இத்திருத்தலத்திற்கு கள்ளக்குறிச்சி நகரிலிருந்து அரசுப்பேருந்துகளும் தனியார் பேருந்துகளும் இயக்கபடுகின்றன.
# சிவகாமி ஜெயக்குமரன்

**தமிழினி** என்ற இயக்கப் பெயரைக் கொண்ட **சிவகாமி ஜெயக்குமரன்** (23 ஏப்ரல் 1972 - 18 அக்டோபர் 2015) தமிழீழ விடுதலைப் புலிப் போராளியும், எழுத்தாளரும் ஆவார். புலிகளின் மகளிர் அமைப்பின் அரசியல் பிரிவுத் தலைவியாகப் பணியாற்றியவர்.  
சிவகாமி 1972 ஏப்ரல் 23 அன்று பரந்தனில் சுப்பிரமணியம், சின்னம்மா ஆகியோருக்குப் பிறந்தார். 1991-ஆம் ஆண்டில் புலிகள் இயக்கத்தில் இணைந்து தமிழினி என்ற இயக்கப் பெயரைப் பெற்றார். 2009 மே இறுதிப் போரின் போது வவுனியா அகதிகள் முகாமில் இராணுவத்தினரால் கைது செய்யப்பட்டார். மூன்று ஆண்டுகள் சிறையில் தடுத்து வைக்கப்பட்டிருந்த பின்னர் ஓராண்டு காலம் வவுனியா பூந்தோட்டம் புனர்வாழ்வு முகாமில் புனர்வாழ்வுக்கு உட்படுத்தப்பட்டு 2013 ஆம் ஆண்டில் விடுவிக்கப்பட்டு அவரது குடும்பத்துடன் இணைக்கப்பட்டிருந்தார்.  
தமிழினி 2013 ஆம் ஆண்டில் ஐக்கிய இராச்சியத்தில் புலம் பெயர்ந்து வாழ்ந்து வந்த ஜெயன் தேவா என அழைக்கப்படும் மகாதேவன் ஜெயக்குமரன் என்பவரைத் திருமணம் புரிந்தார்.
# சிவகாமி ஜெயக்குமரன்

## மறைவு

தமிழினி புற்றுநோய் காரணமாக கொழும்பு மகரகமை புற்றுநோய் மருத்துவமனையில் சேர்க்கப்பட்டிருந்த நிலையில், 2015 அக்டோபர் 18 இல் தனது 43-ஆவது அகவையில் காலமானார்.
# கிழக்கு சம்பாரண் மாவட்டம்

**கிழக்கு சம்பாரண் மாவட்டம்**, இந்திய மாநிலமான பீகாரில் உள்ளது. இதன் தலைமையகம் மோதிஹரியில் உள்ளது.இம்மாவட்டத்தின் லௌரியா-ஆராராஜ் எனுமிடத்தில் அசோகரின் பெரிய தூண் கல்வெட்டுக்களில் ஒன்று உள்ளது.
# கிழக்கு சம்பாரண் மாவட்டம்

## அரசியல்

இந்த மாவட்டம் கிழக்கு சம்பாரண், மேற்கு சம்பாரண், சிவஹர் ஆகிய மக்களவைத் தொகுதிகளுக்கு உட்பட்டது. இந்த மாவட்டம் ரகசவுல், சுகவுலி, நர்கட்டியா, ஹர்சிதி, கோவிந்தகஞ்சு, கேசரியா, கல்யாண்பூர், பிப்ரா, மதுபன், மோதிஹாரி, சிரையா, டாக்கா ஆகிய சட்டமன்றத் தொகுதிகளைக் கொண்டுள்ளது.
# கிழக்கு சம்பாரண் மாவட்டம்

## பௌத்த தொல்லியற்களங்கள்

- லௌரியா-ஆராராஜ்
- லௌரியா நந்தன்காட்
- ராம்பூர்வா போதிகைகள்
# கிழக்கு சம்பாரண் மாவட்டம்

## இதனையும் காண்க

- சுகௌலி உடன்படிக்கை
# 1631

**1631** (**MDCXXXI**) புதன்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.
# 1631

## நிகழ்வுகள்

- சனவரி 23 - முப்பதாண்டுப் போர்: சுவீடனும், பிரான்சும் இராணுவக் கூட்டு உடன்பாட்டை எட்டின. இதன் படி வடக்கு செருமனியில் சுவீடனின் ஊடுருவலுக்கு பிரான்சு உதவிகள் வழங்கும்.
- மே 10 - முப்பதாண்டுப் போர்: இரண்டு மாத ஆக்கிரமிப்பின் பின்னர் புனித உரோமைப் பேரரசின் இராணுவம் செருமனியின் மாக்திபுர்க் நகரைத் தாக்கி 20,000 பேரைக் கொன்றனர். இதனால் ஆத்திரமடைந்த புனித உரோமைப் பேரரசின் புரட்டத்தாந்து மாநிலங்கள் சுவீடன்டன் அணி திரண்டன.
- அக்டோபர் 10 - முப்பதாண்டுப் போர்: சாக்சனி இராணுவம் பிராகாவைக் கைப்பற்றியது.
- தாஜ் மகால் கட்டுமானப் பணிகள் ஆரம்பாயின. 1653 இது முடிவடைந்தது.
# 1631

## இறப்புகள்

- சூன் 17 - மும்தாசு மகால், சாஜகானின் மனைவி (பி. 1593)
- சூன் 21 - ஜான் சிமித், ஆங்கிலேயக் கடற்படையினர், குடியேற்றவாதி (பி. 1580)
- அக்டோபர் 20 - மைக்கேல் மாயிஸ்ட்லின், செருமனிய வானியலாளர் (பி. 1550)
# சயாஜிநகரி விரைவுவண்டி

**சயாஜிநகரி விரைவுவண்டி**, இந்திய இரயில்வேயின் கட்டுப்பாட்டில் இயக்குகிறது. இது மும்பையில் இருந்து குஜராத்தில் உள்ள புஜ் நகரத்துக்கு சென்றுவரும். இந்த வண்டி 841 கி.மீ. தொலைவை 16 மணி 25 நிமிடங்களில் கடக்கிறது.
# சயாஜிநகரி விரைவுவண்டி

## விவரங்கள்

| 19115 | பாந்திரா முனையம் – புஜ் | 14:50 | 09:25 | நாள்தோறும் |
| --- | --- | --- | --- | --- |
| 19116 | புஜ் – பாந்திரா முனையம் | 22:155 | 14:05 | நாள்தோறும் |
# சயாஜிநகரி விரைவுவண்டி

## வழித்தடங்கள்

- பாந்திரா முனையம்
- போரிவலி
- டஹாணூ ரோடு
- வாப்பி
- வல்சாடு
- பிலிமோரா
- நவ்சாரி
- சூரத்து
- கோசாம்பா
- அங்கலேஷ்வர்
- பரூச்
- பலேஜ்
- கர்ஜ்ண்
- விஸ்வாமித்ரி
- வடோதரா
- ஆனந்து
- நாடியாத்
- மணிநகர்
- அகமதாபாத் சந்திப்பு
- வீரம்காம்
- திராங்கத்ரா
- ஹல்வத்
- மலியா மியானா
- சமகியாலி
- பச்சாவு
- காந்திதாம்
- அதிபூர்
- அஞ்சார்
- புஜ்
# சயாஜிநகரி விரைவுவண்டி

## மேலும் பார்க்க

- கச்சு விரைவுவண்டி
# சயாஜிநகரி விரைவுவண்டி

## இணைப்புகள்

- வண்டியின் வழித்தடம்
# சிர்க்கோனியம்(IV) சல்பேட்டு

**சிர்கோனியம்(IV) சல்பேட்டு** *(Zirconium(IV) sulfate)* என்பது Zr(SO<sub>4</sub>)<sub>2</sub>(H<sub>2</sub>O)<sub>n</sub> என்ற பொதுவாய்ப்பாடுடன் காணப்படும் ஒரு கனிம வேதியியல் சேர்மமாகும். இங்கு n = 0, 4, 5, 7. என்று வேறுபடும். இவ்வகைச் சேர்மங்களின் இனங்கள் நீரேற்ற அளவின் அடிப்படையில் தொடர்பு கொண்டுள்ளன. நீரில் கரையும் இயல்புடைய சிர்கோனியம்(IV) சல்பேட்டு நிறமற்று அல்லது வெண்மையாகக் காணப்படுகிறது.
# சிர்க்கோனியம்(IV) சல்பேட்டு

## தயாரிப்பு மற்றும் அமைப்பு

சிர்க்கோனியம் ஆக்சைடின் மீது கந்தக அமிலம் வினைபுரிந்து சிர்கோனியம்(IV) சல்பேட்டு உருவாகிறது.
:ZrO<sub>2</sub> + 2 H<sub>2</sub>SO<sub>4</sub> + H<sub>2</sub>O → Zr(SO<sub>4</sub>)<sub>2</sub>(H<sub>2</sub>O)<sub>x</sub>  
நீரிலி வகை சிர்கோனியம்(IV) சல்பேட்டும் அறியப்படுகிறது.  
7 மற்றும் 8 ஒருங்கிணைவு சிர்க்கோனியம் மையங்கள் கொண்டுள்ள அணைவு வடிவமைப்பை இச்சல்பேட்டுகள் ஏற்றுள்ளன. சல்பேட்டு மற்றும் தண்ணீர் இரண்டும் ஈந்தணைவிகளாகச் செயல்படுகின்றன.
# சிர்க்கோனியம்(IV) சல்பேட்டு

## பயன்கள்

வெள்ளைத் தோல் பதனிடுதலில் வினையூக்கியாகப் பயன்படுத்தப்பட்டு புரதங்கள் மற்றும் அமினோ அமிலங்களை வீழ்படிவாக்குதலுக்கு சிர்க்கோனியம் சல்பேட்டு பயன்படுத்தப்படுகிறது. மற்றும் ஒரு நிறமி நிலைப்படுத்தியாகவும் இது பயன்படுகிறது..
# தையோனைல் புரோமைடு

**தையோனைல் புரோமைடு** *(Thionyl bromide)* என்பது SOBr<sub>2</sub> என்ற மூலக்கூற்று வாய்ப்பாடுடன் காணப்படும் ஒரு கனிம வேதியியல் சேர்மமாகும். இதனையொத்த வரிசைச் சேர்மமான தையோனைல் குளோரைடை விட இச்சேர்மம் குறைவான நிலைப்புத் தன்மையும் மிகக்குறைவான பயன்பாடும் கொண்டுள்ளது. ஐதரசன் புரோமைடை தையோனைல் குளோரைடுடன் வினைப்படுத்துவதால் தையோனைல் புரோமைடு தோன்றுகிறது. வலிமையான அமிலம் வலிமை குறைந்த ஒரு அமிலமாக மாற்றப்படும் இவ்வினை ஒரு தனித்துவம் மிக்க வினையாகும்.
:SOCl<sub>2</sub> + 2HBr → SOBr<sub>2</sub> + 2HCl  
α,β- நிறைவுறா கார்பனைல்களின் சில புரோமினேற்ற வினைகளுக்கு தையோனைல் புரோமைடு பெரிதும் பயன்படுத்தப்படுகிறது. ஆல்ககால்களை ஆல்க்கைல் புரோமைடுகளாக மாற்றும் வினைகளிலும் இது பயன்படுத்தப்படுகிறது. இவை தவிர தையோனைல் புரோமைடு எளிதாக நீராற்பகுப்பு அடைந்து கந்தக டை ஆக்சைடைக் கொடுக்கிறது.
:SOBr<sub>2</sub> + H<sub>2</sub>O → SO<sub>2</sub> + 2HBr
# தையோனைல் புரோமைடு

## பாதுகாப்பு

தையோனைல் புரோமைடு எளிதாக நீராற்பகுப்பு அடைந்து அபாயகரமான ஐதரசன் புரோமைடு வாயுவை வெளியிட்டு ஒரு கண்ணீர் புகைக் குண்டு போலச் செயல்படுகிறது.
# தேசிய சித்த மருத்துவ நிறுவனம்

**தேசிய சித்த மருத்துவ நிறுவனம்** என்னும் நிறுவனம், இந்திய மாநிலமான தமிழ்நாட்டில் உள்ள சென்னையின் தாம்பரம் பகுதியில் அமைந்துள்ளது. இது சித்த மருத்துவத்திற்கான அரசு நிறுவனம். இங்கு சித்த மருத்துவத்துடன் தொடர்புடைய ஆய்வுகளை மேற்கொள்ளவும், சித்த மருத்துவத் துறையில் உயர்கல்வி கற்கவும் ஏற்பாடு செய்யப்பட்டுள்ளது. இந்திய மருத்துவத்தை ஊக்குவிக்கும் அரசின் ஏழு கல்வி நிறுவனங்களில் இதுவும் ஒன்றாகத் திகழ்கிறது. சித்த மருத்துவ ஆராய்ச்சிக்கான மத்திய நிறுவனத்தின் தலைமையகமும் இங்கு அமைந்துள்ளது.
# உரிமை ஊஞ்சலாடுகிறது

**உரிமை ஊஞ்சலாடுகிறது** (*Urimai Oonjaladugiradhu*) 1992ஆம் ஆண்டில் விசு இயக்கத்தில் வெளியான ஒரு இந்தியத் தமிழ்த் திரைப்படமாகும். ரமேஷ் அரவிந்த், கஸ்தூரி, ஆகியோர் முக்கிய கதாப்பாத்திரத்திரங்களிலும் நடித்திருந்தனர். சங்கர் கணேஷ் இசையமைத்திருந்தனர்.
# உரிமை ஊஞ்சலாடுகிறது

## கதை

அண்ணன் (மேஜர் சுந்தரராஜன் தம்பி சண்முகம் விசு என இருவர் உள்ளனர். தம்பி அண்ணன் மீது மிகுந்த மரியைதை கொண்டவர். மனைவியை இழந்த அண்ணனின் மகளான உமாவை (கஸ்தூரி) சண்முகமும் அவரது மனைவி வடிவும் (வடிவுக்கரசி) தங்களது மகளாகவே வளர்த்து வருகிறனர் அவருக்கு மேலும் ஒரு மாலா என்ற பெண்ணும், நாராயணன் என்ற (விவேக் மகனும் உண்டு. அண்ணன் தம்பி என இருவருக்கும் காதல் என்றாலே பிடிக்காது. திருமண தரகரை கிஷ்மு காதலித்த தங்கள் தங்கையை வீட்டைவிட்டு வெளியே அனுப்பி அவளுடன் ஒட்டு உறவு இல்லாமல் வாழ்ந்துவருபவர்கள்.  
வேலைக்கு செல்லும் இடத்தில் உமாவும் அங்கு மேலாலராக உள்ள ஜேம்சும் (ரமேஷ் அரவிந்த்) காதலிக்கின்றனர். என்ன ஆனாலும் பெற்றோரின் சம்மதத்துடனே இருவரும் திருமணம் செய்து கொள்வது என்று முடிவு செய்கின்றனர். இந்திலையில் உமாவுக்கு திருமணம் செய்ய பெற்றோர் முடிவு செய்கின்றனர். அப்போது தன் காதல் விவகாரத்தை அவர்களிடம் உமா கூறுகிறாள். அவளது காதலை ஏற்று அவளுக்கு திருமணம் செய்விக்க மறுத்த அவளது குடும்பத்தார். அவளுக்கு பதில் அவளது தங்கை மாலாவுக்கு திருமண ஏற்பாடு செய்கின்றனர்.  
மாலாவுக்கு பார்த்த மாப்பிள்ளை வீட்டில் தங்களுக்கு திருமணமாகாத முத்த மகள் இருப்பதைக் கூறாமல் மறைத்து திருமணத்தை பேசி முடிக்கின்றனர். இதற்கிடையில் நாராயணன் ஒரு பணக்கார வீட்டுப் பெண்ணை காதலிக்கிறான். அவன் தன் குடுபத்துக்கு காதல் மீது உள்ள வெறுப்பை தான் காதலிக்கும் பெண்ணிடப் கூறுகின்றான். அவள் தன் காதல் விவகாரத்தையும் நாராயணனின் வீட்டு நிலையையும் அவளது பெற்றோருக்கு விளக்குகிறாள். தன் மகளின் மகிழ்ச்சியே முக்கியம் என்று கருதும் அவளது பெற்றோர் காதல் திருமணத்தை தரகர் கிஷ்மு மூலமாக பெற்றோர் பார்த்து ஏற்பாடு செய்யத திருமணமாக மாற்றுகிறார்கள்.  
இந்த இரு ஜோடிகளுக்கும் ஒரே நாளில் ஒரே மண்டபத்தில் நடந்து முடிகிறது. மூத்த மகள் இருப்பதை மறைத்து திருமணம் முடிக்கபட்டதையும், காதல் திருமணத்தை பெற்றோர் ஏற்பாடு செய்த திருமணமாகவும் மாற்றி திருமணம் முடிக்கபட்டதையும் தரகர் கிஷ்மு திருமண வீட்டாரிடம் சொல்லி குழப்பத்தை உண்டாக்குகிறார். இதனால் ஏற்பட்ட சச்சரவுகளினால் நாராயணனை அழைத்துக் கொண்டு மணமகள் வீட்டார் தங்கள் வீட்டுக்கு சென்று விடுகின்றனர். அதேபோல திருமணமாகாத அக்கள் இருப்பதை மறைத்து தங்கையை திருமணம் செய்வித்ததை குற்றமாக கருதி தங்களு மகன் மருமகளுடன் கோபித்துக்கொண்டு தங்கள் வீட்டுக்கப் புறப்படுகின்றனர்.  
ஒரு கட்டத்தில் நாராயணனும், மாலாவும் பெற்றோரின் வீட்டுக்கு வந்துவிடுகின்றனர். அவர்கள் மீண்டும் தங்கள் இணையருடன் ஒன்று சேர்ந்தார்களா உமாவுக்கு பெற்றோரின் சம்மதத்துடன் திருமணம் நடந்ததா என்பதே கதையின் முடிவு.
# உரிமை ஊஞ்சலாடுகிறது

## நடிகர்கள்

- ரமேஷ் அரவிந்த் ஜேம்சாக பாடல் வரிகளைக் கவிஞர் வைரமுத்து எழுதியிருந்தார்.
# மெத்தாக்சைடு

**மெத்தாக்சைடுகள்** *(Methoxides)* என்பவை கரிம வேதியல் உப்புக்கள் மற்றும் எளிய ஆல்காக்சைடுகள் ஆகும். இலித்தியம் மெத்தாக்சைடு, ருபீடியம் மெத்தாக்சைடு, சீசியம் மெத்தாக்சைடு, பிரான்சியம் மெத்தாக்சைடு போன்ற பல மெத்தாக்சைடுகள் அறியப்பட்டாலும் சோடியம் மெத்தாக்சைடும் பொட்டாசியம் மெத்தாக்சைடும் மட்டுமே பரவலாக அறியப்படுகின்றன.
# மெத்தாக்சைடு

## மெத்தாக்சைடு அயனி

மெத்தாக்சைடு அயனியின் மூலக்கூற்று வாய்ப்பாடு CH3O− ஆகும். இது மெத்தனாலின் இணைக் காரமாகும். கரிம வேதியியல் காரமான இது கனிம வேதியியலின் ஐதராக்சைடுகளை விடவும் வலிமையான காரமாகச் செயல்படுகிறது. எனவே மெத்தாக்சைடு கரைசல்கள் தண்ணீர்|தண்ணீரிடமிருந்து]] விலக்கி வைத்தப்பட்டிருக்க வேண்டும். தண்ணிருடன் தொடர்பு கொள்ள நேர்ந்தால் மெத்தாக்சைடானது ஒரு புரோட்டானை அதில் இருந்து நீக்கி மெத்தனால் மற்றும் ஐதராக்சைடைக் கொடுக்கும்.